《广陵散》
宋代·张方平

广陵散，妙哉嵇公其旨深，谁知此是亡国音。商声慢大宫声微，强臣专命王室卑。

我闻仲达窥天禄，人见飞鸟在晋屋。子元废芳昭杀髦，常道乡公终荡覆。

义师三自广陵起，功皆不成竟夷戮。广陵散，宣诛凌。

景诛俭，文诛诞。广陵散，晋室昌，魏室亡。

作者简介：（1007—1091）应天宋城人，字安道，号乐全居士。仁宗景祐元年举茂才异等科，复中贤良方正科。历知昆山县，通判睦州。西夏入犯，上平戎十策。历知谏院，论建甚多，主与西夏讲和。累进翰林学士，拜御史中丞，改三司使。出知数州府。英宗治平中召拜翰林学士承旨。神宗即位，拜参知政事，反对任用王安石，极论新法之害。以太子少师致仕。既告老，而论事益切，于用兵、起狱尤反复言之。卒谥文定。有《乐全集》。